# A Skam-introane – filmatiske verkemiddel

**Trinn 1:**

Arbeid med ein av introduksjonane til sesong 2–4 av Skam og gjer oppgåvene.

Introen til sesong 2:

1. Vis korleis kontrast er eit verkemiddel som blir brukt på mange ulike måtar i introen.
2. Kva verknad har bruken av klassisk musikk i introen?
3. Korleis skapar introen interesse for sesong 2?
4. Vil du seie at introen viser tematikken i sesong 2? Kvifor/kvifor ikkje?
5. Samsvarar presentasjonen av Noora i introen med inntrykket du får av henne i sesong 2?

Introen til sesong 3:

1. Vis korleis verkemiddelet metafor vert brukt i introen.
2. Kommenter valet av musikk.
3. Kva vil du seie er tema i introen?
4. Introen fekk kritikk fordi den seksualiserte gutekroppen. Kva meiner du?
5. Bruk av kontrastane aktivitet-passivitet er tydeleg i introen. Kva slags stemning får denne kontrasten fram i introen?

Introen til sesong 4:

1. Kvifor vert introen spelt av baklengs?
2. Kommenter valet av musikk i introen. Du kan finne han spelt «rett» veg på nettet.
3. Ofte kan introar bruke frampeik som verkemiddel. Kva frampeik får vi om sesong 4 ut frå introen?
4. Samanlikn denne introen med sesong 2 og 3. Korleis vert frampeik brukt i desse sesongane?

**Trinn 2:**

I Skam vert musikk brukt som ein aktiv kommentator i mange av scenene.

1. Presenter ei scene frå Skam der du meiner at musikken er like viktig som den visuelle forteljinga.
2. Sjå deretter musikkvideoen på Youtube av musikken du har valt frå serien. Kva er forskjellane mellom musikkvideoen og Skam-klippet? Vil du seie at enkelte scener i Skam er inspirerte av musikkvideoen som sjanger? Du kan til dømes samanlikne Robyn: «Call your girlfriend» med «Bånder» (sesong 3, episode 3).

**Trinn 3:**

Gruppearbeid. Lag ein intro til ein kjent tekst frå norskboka.

Gruppene kan sjølv velje om det er ein tekst frå tekstsamlinga til 2. eller 3. klasse. Start med ei idémyldringsfase på gruppa der de skriv ned ulike idear til ein intro. Bestem også kva for verkemiddel de vil bruke i filmen, til dømes metafor, frampeik eller kontrast. Finn eit lydspor de vil bruke i filmen. Spel inn introen, og vis for klassen.